kardosdrur/scandi-wiki huggingface dataset:
Vladimir Gusev

Vladimir Nikolajevitj Gusev (russisk Владимир Николаевич Гусев, født 4. juli 1982, Nisjnij Novgorod) er en russisk tidligere professionel cykelrytter.

En af hans bedste præstationer var i klassikeren Paris-Roubaix 2006, da han blev nr. 4.
Han blev efterfølgende diskvalificeret, sammen med 3 andre, for uregelmæssigt at have krydset en jernbaneoverskæring mens bommene var nede.
Derudover har han vundet en etape i Schweiz rundt 2007, samt en etape og den samlede sejr i etapeløbet Belgien Rundt 2007.
I 2007 blev han desuden Nr. 5 i Ronde van Vlaanderen (Flandern Rundt)

I 2008 blev han fyret fra sit daværende hold Astana, på grund af "unormale blodværdier" i Astanas interne dopingkontrol.

Eksterne henvisninger  

Mandlige cykelryttere fra Rusland
Personer fra Nisjnij Novgorod
Thomas Lövkvist

Thomas "Gotland" Lövkvist (født 4. april 1984 i Visby) er en svensk tidligere cykelrytter. Han blev professionel i 2004, som den yngste svensker gennem tiden, på det franske hold Française des Jeux, og har siden 2008-sæsonen cyklet for Team High Road/Team Columbia. Han er længe blevet betragtet som Sveriges mest lovende cykelrytter, og enkelte mener han til og med er en af de mest talentfulde i hele cykelsporten. Lövkvist var den yngste deltager i Tour de France i 2005 (61. plads) og 2006 (63. plads). Der er noget uenighed blandt eksperterne om det har været et godt valg af holdledelsen i Française des Jeux at lade ham stille til start i så mange løb i så ung alder, og specielt i et hårdt løb som Touren. Resultaterne de sidste år har heller ikke været imponerende i forhold til de høje forventninger som stilles til ham.

Som rytter er Lövkvist er typisk klassementkandidat, med gode færdigheder på enkeltstart og på stigninger.

De senere år har Thomas fået tilnavnet "Gotland" på grund af sit fødested, men som ung gik han under navnet "Little Onion".

2003-2007 
Lövkvist vandt den sidste etape af Circuit de la Sarthe 2004, noget som betydede at han tog nok sekunder på de andre i toppen af klassementet til at han vandt løbet sammenlagt. Det er kun Bernard Hinault og Greg LeMond som har vundet dette løb i en yngre alder end Lövkvist. Franck Bouyer blev nummer to, 19 sekunder efter svenskeren. Fire dage senere blev rækkefølgen den modsatte, da Franck Bouyer slog Lövkvist med et sekund i den franske semiklassiker Paris-Camembert. 

Han deltog i OL i Athen, hvor han blev nummer 34 af 37 cykelryttere under enkeltstarten. I landevejløbet gik det ikke bedre, og det endte med, at han udgik.

Lövkvist blev nummer to på Vuelta a Españas 14. etape i 2007 til Villacarrillo. Det var Sveriges bedste indsats i løbet i omkring 25 år.

2008 

Sæsonen 2008 åbnede godt for Thomas Lövkvist. Han blev nummer tre i UCI ProTour-løbet Tirreno-Adriatico efter Fabian Cancellara og Enrico Gasparotto, og vandt dessuden konkurrencens ungdomstrøje. Lövkvists bedste etapeplacering i løbet var tredjepladsen på femte etape, en enkeltstart, efter Fabian Cancellara og David Zabriskie. Dette løb var nok Lövkvists bedste nogensinde. I klassikeren Milano-Sanremo, nogle få dage efter Tirreno-Adriatico, gik Lövkvist i et lovende udbrud sammen med blandt andre Paolo Bettini og Davide Rebellin. Udbrudet så godt ud og havde omkring 40 sekunder til hovedfeltet, men gruppen blev hentet lige før sidste bakke, og Lövkvist trillede ind til en 86. plads.

Svenskeren overtog den hvide ungdomstrøje fra Romain Feillu på 4. etape af Tour de France 2008 og kørte med den fem etaper frem, før han måtte aflevere den til Andy Schleck. Lövkvist blev den anden svensker i historien til at bære en førertrøje under Tour de France, seneste gang var i 1982.
Han bar under flere etaper førertrøjen i løbet Giro di Italia.

Referencer

Eksterne henvisninger 

Mandlige cykelryttere fra Sverige
Personer fra Visby
Andrij Hryvko

Andrij Hryvko (, født 7. august 1983 i Simferopol, Ukrainske SSR, Sovjetunionen) er en ukrainsk professionel landevejsrytter, som kører for det professionelle cykelhold .

Andrij Hryvko blev professionel i 2005 ved Domina Vacanze og blev ukrainsk mester i enkeltstart i 2005-2006, 2008-2009, 2012 og mester i linjeløb 2012.

Eksterne henvisninger  

Personer fra Simferopol
Mandlige cykelryttere fra Ukraine
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Deltagere for Ukraine ved sommer-OL 2008
Deltagere for Ukraine ved sommer-OL 2012
Deltagere for Ukraine ved sommer-OL 2016
Kjell Carlström

Kjell Carlström (født 18. september 1976 i Porvoo) er en finsk tidligere cykelrytter. Han blev professionel i 2002 på Amore e Vita. I 2005 gik han over til UCI ProTour-holdet Liquigas.

Han var med i Tour de France i 2005, 2006 og i 2007. Han bedste resultat i Tour de France er en andenplads på 8. etape i 2006.

Eksterne henvisninger 

 

Mandlige cykelryttere fra Finland
Lange (flertydig)

Lange har flere betydninger:

 Lange (Molva molva) – langstrakt torskefisk.
 Lange Eng – et bofællesskab i Albertslund
 (De) Lange knives nat – nazistisk udtryk for nazipartiets blodige opgør med dets fjender
 Ormen Lange – kendt langskib fra vikingetiden
 L. Lange & Co. – et dansk jernstøberi

Navne 
 Lange (adelsslægt) – dansk adelsslægt ca. 15. århundrede – 18. århundrede
 Lange, Algot (1850-1904) – svensk-dansk operasanger
 Lange, Bente (født 1955) – dansk arkitekt
 Lange, Carl Christian Eduard (1828-1900) – dansk arkitekt
 Lange, Carl Georg (1834-1900) – dansk læge, psykolog og anatomiker
 Lange, Carl (1885-1959) – tysk forfatter
 Lange, Carl Mathieu (1905-1992) – tysk rektor
 Lange, Carl (1909-1999) – tysk skuespiller
 Lange, Christian Lous (1869-1938) – norsk historiker, politiker og diplomat. Nobels Fredspris 1921
 Lange, Frederik Olaus (1798-1862) – dansk professor.
 Lange, Halvard (1902-1970) – norsk diplomat, politiker og statsmand.
 Lange, Hans (1893-1968) – dansk fabrikant og direktør for L. Lange & Co.
 Lange, H.O. (1863-1943) – dansk bibliotekar og ægyptolog
 Lange, H.O. (1877-1961) – dansk fabrikant og generalkonsul, grundlægger af Nordisk Fjerfabrik
 Lange, Ib – (1900-1948) – dansk forfatter og søn af Sven Lange
 Lange, Ina (1846-1930) – finsk-dansk pianist og cembalist
 Lange, Jakob (1864-1941) – dansk botaniker og socialøkonom
 Lange, Jakob (født 1946) – tidligere politiker og leder af Den Koordinerede Tilmelding
 Lange, J.M.C. (1818-1898) – dansk botaniker.
 Lange, Johan (1911-2007) – dansk botaniker og sprogmand
 Lange, Jens (1861-1922) – dansk fabrikant og direktør for L. Lange & Co.
 Lange, Jens Iversen (?-1482) – dansk biskop i Århus
 Lange, Jesper (1986-) – dansk fodboldspiller
 Lange, Jessica (1949-) – amerikansk skuespillerinde
 Lange, Jon (1980-) – dansk skuespiller
 Lange, Julius (1838-1896) – dansk kunsthistoriker og bror til Carl Georg Lange
 Lange, Knut Holmgersson (?-1234) – svensk konge
 Lange, Kristian (1908-) – norsk pianist
 Lange, Lars (1826-1890) – dansk fabrikant og lokalpolitiker
 Lange, Mads – dansk redaktør, søn af Ole Lange
 Lange, Mads Johansen (1807-1856) – dansk handelsmand også kaldet kongen af Bali
 Lange, Michael (1788-1856) – dansk overpræsident i København
 Lange, Morten (1919-2003) – dansk politiker og professor i botanik; søn af Jacob E. Lange.
 Lange, Ole (1937-) – dansk journalist og professor, dr.phil.
 Lange, Oscar (1904-1965) – polsk økonom og diplomat.
 Lange, Per (1901-1991) – dansk forfatter; søn af Sven Lange.
 Lange, Philip de (1704-1766) – dansk arkitekt og murermester.
 Lange, Philip (1756-1805) – dansk arkitekt og murermester, søn af ovennævnte
 Lange, Sven (1868-1930) – dansk forfatter.
 Lange, Thomas (1829-1887) – dansk forfatter og cand.theol.
 Lange, Thor (1851-1915) – dansk forfatter og cand.mag.
 Lange, Valdemar (1868-1938) – dansk fabrikant og direktør for L. Lange & Co.
Clásica de San Sebastián

Clásica de San Sebastián er et cykelløb som har været arrangeret hver sommer siden 1981 rundt om San Sebastián i Baskerlandet i Spanien. Det er traditionelt et løb for bjergryttere.

Clásica de San Sebastián er berømt for dets spektakulære udsigt over kystlinjen, og det kuperede tærren som opmuntrer til aggressiv kørsel. Det nuværende løb er cirka 227 kilometer.

Vindere

Sejre pr. nation

Eksterne henvisninger 

 Clásica de San Sebastiáns officielle hjemmeside
Moreno Argentin

Moreno Argentin (født 17. december 1960 i San Donà di Piave) er en tidligere landevejscykelrytter fra Italien. 

Argentin, med kælenavnet Il Capo ("Chefen"), har mange store sejre, blandt dem etapesejre i Tour de France, Giro d'Italia og Tour de Suisse. Han har vundet Liège-Bastogne-Liège fire gange, La Flèche Wallonne tre gange og Flandern Rundt og Giro di Lombardia en gang. Han var den første til at vinde Post Danmark Rundt i 1985.

Han har både guld, sølv og bronze fra VM i landevejsløb.

Eksterne henvisninger

Mandlige cykelryttere fra Italien
Verdensmestre i landevejsløb
Danmark Rundt-vindere
Sudeterne

Sudeterne er en bjergkæde, som ligger i det nordøstlige Tjekkiet i grænseområdet mod Polen og Tyskland. Den er 325 km lang og i dens nordvestlige del, som kaldes Riesengebirge på tysk og Krkonoše på tjekkisk, findes Schneekoppe (tjekkisk Sněžka), som er Tjekkiets højeste bjerg med en højde på 1.602 m.

I knap 1.400 meters højde i Riesengebirge ved den lille by Špindlerův Mlýn, et meget velbesøgt turiststed, findes Elbens kilde.

Begrebet Sudeterne anvendes  i hverdagssproget også om tidligere tysktalende grænseområder i Tjekkiet.
William Moseley

William Peter Moseley (født den 27. april 1987) er en engelsk skuespiller. Han er mest kendt for at have spillet Peter Pevensie i filmen Narnia: Løven, heksen og garderobeskabet fra 2005, Narnia: Prins Caspian fra 2008 og efterfølgeren Narnia: Morgenvandrerens rejse fra 2010. Han har blandt andet også spillet en lille rolle som Forrester i en tv-version af Goodbye, Mr. Chips fra 2002.

William Peter Moseley blev født i Sheepscombe, Gloucestershire, England. Han har villet være skuespiller siden han var 10 år gammel. William er den ældste ud af 3 børn.

Filmografi 

2018 the little mermaid

Eksterne henvisninger 

 

Skuespillere fra England
Narnia-skuespillere
Helgenæs Sparekasse

Helgenæs Sparekasse er en sparekasse beliggende på Helgenæs, Danmark. Helgenæs Sparekasse har drevet sparekassevirksomhed siden 1869.

Sparekassen er en mindre sparekasse og har kun åbent to dage om ugen. Sparekassen ligger i en præstegård i Stødov på Helgenæs.

19. december 2012 meddelte sparekassen at den pr. 1. januar 2013 fusionerer med Rønde Sparekasse og hermed ophører som selvstændigt pengeinstitut.

Eksterne links 
Helgenæs Sparekasse

kilder 

Tidligere banker i Danmark
Etableret i 1869
Thisted Gymnasium – stx og hf

Thisted Gymnasium – stx og hf blev oprettet i 1947 som et kommunalt gymnasium. Det blev indrettet i ældre bygning. Senere i 70'erne flyttede gymnasiet til nyopførte bygninger i Thisteds nordlige udkant som en del af uddannelsescenteret.

Gymnasiet har ca. 460 elever fordelt på STX og HF.

Arkitektur og kunst 
Thisted Gymnasium er tegnet af Friis og Moltke og rummer desuden en stor samling kunst af bl.a. Sigrid Lütken, Kasper Heiberg, Erland Knudsøn Madsen, Peter Brandes og Kurt Tagtmeier

Kendte studenter 
 1964: Steen Gade, politiker, MF
 1964: Jens Oddershede, professor dr.scient. i kvantekemi og 2001-14 Syddansk Universitets rektor
 1966: Hans Toft, Gentofte Kommunes borgmester
1970: Reimer Bo Christensen, journalist og TV vært.
 1974: Sonja Mikkelsen, politiker tidl. minister
 1977: Søren Dahl, radiovært
 1978: Karsten Hønge, politiker, MF 
 1980: Per Michael Johansen, Aalborg Universitets rektor, æresstudent ved Thisted Gymnasium, STX og HF 2015
 1993: Anders Kofod-Pedersen, dr. scient., Deputy Directory, Alexandra Institut, Professor, NTNU, æresstudent ved Thisted Gymnasium, STX og HF 2018
 1995: Peter Hove Olesen, pressefotograf ved JP/Politikkens Hus, æresstudent ved Thisted Gymnasium, STX og HF 2017
 2001: Maria Badstue, klassisk musiker og international dirigent, æresstudent ved Thisted Gymnasium, STX og HF 2016
 2005: Simon Kollerup, politiker, MF fra 2011, erhvervsminister 2019-

Kilder

Eksterne henvisninger 
 Thisted Gymnasiums websted

Gymnasier i Danmark
Gymnasium - stx og hf
Etableret i 1947
Koffardiflag

Et koffardiflag er et lands flag, som borgerne (og virksomhederne) i landet benytter til søs for at vise statstilhørsforhold.

De to oprindelige flagtyper til søs var orlogsflaget og koffardiflaget. I de fleste lande var der oprindelig ikke forskel på statens bevæbnede skibe (flåden) og de civile, ubevæbnede skibe (handelsflåden). Mange lande gør i dag som USA og Frankrig og nøjes med ét flag til alle eller næsten alle formål.

I en række lande har man udviklet (eller kopieret) et system med forskellige flag til forskellige formål. Mest kendt er nok Storbritanniens brug af Red Ensign for civile skibe og White Ensign for Royal Navy.

Lande med særlige koffardiflag 
De koffardiflag, der adskiller sig fra det "almindelige" nationale flag, kan inddeles i fem grupper.

Red Ensign efter britisk mønster 
Disse flag er røde og har, som regel, det respektive nationalflag eller Union Jack i øverste hjørne ved stangen (i kantonen), efter den britiske Red Ensign. Storbritanniens oversøiske besiddelser bruger enten Red Ensign med besiddelsens våben i flagets frie ende eller Red Ensign uden tilføjelser.

Koffardiflag, der er meget forskellige fra nationalflaget 
Flere lande har koffardiflag, der er meget forskellige fra nationalflaget, for eksempel Malta og Luxembourg.

Koffardiflag, der er nationalflaget med et yderligere emblem 
Kendte eksempler på denne type er det italienske koffardiflag, der viser de fire søfarende staters våben eller det polske koffardiflag med landets våben. De fleste af disse emblemer blev tilføjet for at kunne skelne koffardiflaget fra andre landes flag.

Forenklede nationalflag 
I en række (især latinamerikanske) lande er der to hovedversioner af flaget, hvor den enklere version benyttes som koffardiflag, mens den mere komplekse med statsvåbenet bruges af staten, herunder militæret. Også Tyskland og Østrig bruges denne skik. I Spanien er flaget uden våben blot en variant til civil anvendelse, idet nationalflaget også bruges som koffardiflag.

Koffardiflag med andre proportioner end nationalflaget 
Adskillige tidligere britiske kolonier benytter flag med højde:længde-forholdet 1:2 til søs og 3:5 til lands. Landene i det tidligere Jugoslavien gør omvendt: til søs benyttes 2:3, til lands 1:2. Frankrig gør anderledes: flagets ydre mål er de samme til søs og lands, men til lands er striberne lige brede, mens de til søs har forholdet 30:33:37.

Noter 

Flag
Íñigo Landaluze

Íñigo Landaluze Intxaurraga (født 9. maj 1977 i Getxo i den baskiske provins Vizcaya) er en spansk tidligere cykelrytter. Her blev han professionel i 2001, og har siden markeret sig som en god bjergrytter og en god all-rounder. Hans største, og eneste, sejr end til videre, er den sammenlagte sjr i det meget prestigefyldte ProTour-etapeløb Dauphiné Libéré som han sensationelt vandt i 2005. Efter dette løb og frem til maj 2006 kørte han ikke flere løb eftersom han var under dopingefterforskning fra en prøve taget i maj 2005. Landaluze blev frifundet på alle punkter, og er begyndt at køre igen. Han var med på Euskaltels Tour de France-hold 2006 som hjælperytter for Iban Mayo.

Eksterne henvisninger 

 

Mandlige cykelryttere fra Spanien
Martin Elmiger

Martin Elmiger (født 23. september 1978 i Hagendorn) er en tidligere professionel schweizisk landevejscykelryttert som blev professionel i 2001.

Eksterne henvisninger 

 

Mandlige cykelryttere fra Schweiz
Michael Albasini

Michael Albasini (født 20. december 1980) er en tidligere professionel schweizisk landevejscykelrytter.

Resultater

1998
 Vinder af  U-19 VM i landevejscykling
2002
 Vinder af  U-23 VM i landevejscykling
2005
 Vinder af 5. etape Tour de Suisse
Vinder af  Sprints Competition
2006
 Vinder af  Mountains Competition Tour de Suisse
 Vinder af  Sprints Competition Tour de Suisse
2007
  Etapevinder i Circuit de la Sarthe
2008
 2. plads GP Miguel Indurain
 7. plads La Flèche Wallonne
2009
 Vinder af  klassementet i Østrig Rundt
Vinder af 2. etape
 Vinder af 4. etape i Vuelta al País Vasco
 Vinder af 5. etape Tour de Suisse
 9. plads i La Flèche Wallonne
2010
 Vinder  samlet af Tour of Britain
Vinder af 3. etape
 4. plads samlet i Polen Rundt
 10. plads La Flèche Wallonne
2011
 Vinder af 13. etape Vuelta a España
 Vinder af GP Kanton Aargau
 Vinder af  Bjergkonkurrencen i Baskerlandet Rundt
 3. plads samlet Bayern Rundfahrt
Vinder af 3. etape
 4. plads samlet i Tour of Oman
2012
 Vinder samelet af Katalonien Rundt
Vinder af 1. etape
Vinder af 2. etape
 2. plads Fleche Wallonne

Eksterne henvisninger 

Mandlige cykelryttere fra Schweiz
Cykelryttere ved sommer-OL 2012
Cykelryttere ved sommer-OL 2016
Deltagere for Schweiz ved sommer-OL 2012
Deltagere for Schweiz ved sommer-OL 2016
Undersænker

En undersænker kaldes også et stjernebor, og hvis den er forsynet med et skaft til at skulle drejes med hånden, hedder den også en håndforsænker. Først borer man hul til skaftet af en undersænket skrue, dvs. en skrue med et kegleformet hoved, og dernæst gøres der plads til skruehovedet ved at bore med undersænkeren i det første hul, men kun i passende dybde til skruehovedet.

Undersænkere fås både til træ- og til metalarbejde. Der findes også udgaver, hvor et spiralbor eller et dyvelbor er monteret ned midt gennem undersænkeren, således at hullet til skrueskaftet og undersænkningen kan bores i én arbejdsgang.

Kilende værktøj
Træværktøj
Metalværktøj
John Carmack

John D. Carmack II (født 20. august 1970) er en anerkendt personlighed i computerspilindustrien. Han er en produktiv amerikansk computerspilprogrammør og var en af de fire medlemmer af firmaet Softdisk, der i 1991 grundlagde computerspilfirmaet id Software. Carmack var ledende programmør af de succesrige id-computerspil Commander Keen, Wolfenstein 3D, Doom, og Quake såvel som fortsættelserne til Doom og Quake. Hans revolutionære computergrafikteknikker kombineret med John Romeros unikke spildesign medførte en kraftig forøgelse af first-person shooter-spils popularitet i 1990'erne.

Selv om Carmack er mest kendt for sine innovationer i 3-D-grafik, er han også raketflyentusiast og grundlægger af Armadillo Aerospace. Han har ambitioner om suborbital turistflyvning på kort sigt, hvilket eventuelt kan føre til rumflyvninger i kredsløb om Jorden.

Fodnoter

Ekstern henvisning 

 
 John Carmacks blog 
 id Softwares website
 Armadillo Aerospaces website 

Programmører fra USA
Computerspilsdesignere
The Prodigy

The Prodigy (eller bare Prodigy) er et engelsk band som opererer inden for flere musikgenrer fra rave, hardcore techno og industrial i starten af 1990'erne til alternative rock og big beat med punk indslag senere hen. Bandet bestod indtil marts 2019 af Liam Howlett (komponist), Keith Flint (danser/vokalist) og Maxim Reality (MC og vokalist). Leeroy Thornhill (danser) var medlem af bandet fra 1990 til 2000.

Deres største hits inkluderer "Charly", "Out of Space", "Smack My Bitch Up", "Omen", "Take me to the Hospital" "Voodoo People", "No Good (Start the Dance)", "Breathe" og "Firestarter". De har til dato udgivet følgende studiealbum: Experience (1992), Music for the Jilted Generation (1994), The Fat of the Land (1997), Prodigy Presents The Dirtchamber Sessions Volume One (1999), Experience Expanded (2001), Always Outnumbered, Never Outgunned (2004), Their Law (2005), Invaders Must Die (2009) og The Day Is My Enemy (2015). Deres seneste studiealbum hedder No Tourists (2018).

Bandet har også samarbejdet med stjerneskuespilleren Juliette Lewis på albummene Always Outnumbered, Never Outgunned, hvor hun sang med på numrerne "Spitfire", "Get Up Get Off" og "Hot Ride".

The Prodigy spillede på Roskilde Festival 1997 og Roskilde Festival 2010.

Diskografi 
 Experience (1992)
 Music for the Jilted Generation (1994)
 The Fat of the Land (1997)
 Always Outnumbered, Never Outgunned (2004)
 Invaders Must Die (2009)
 The Day Is My Enemy (2015)
 No Tourists (2018)

Eksterne henvisninger 

 Officiel hjemmeside
 

Prodigy
Musikgrupper fra 1990
Har spillet på Roskilde Festival
Magnus Bäckstedt

Magnus Bäckstedt (født 30. januar 1975 i Linköping) er en svensk tidligere professionel cykelrytter.

31. juli 1998 blev han den første svenske cykelrytter som vandt en etape i Tour de France. 

11. april 2004 vandt han det prestigefyldte endagsløb Paris-Roubaix, også dette som første svensker.

Han valgte at stoppe karrieren efter 2008-sæsonen.

Eksterne links 
 Officielle hjemmeside 

Mandlige cykelryttere fra Sverige
Personer fra Linköping
Marcus Ljungqvist

Marcus Ljungqvist (født 26. oktober 1974 i Falun) er en tidligere professionel svensk landevejscykelrytter.

Eksterne henvisninger 
 

Mandlige cykelryttere fra Sverige
Hulsav

En hulsav udsaver et hul, der skal være større, end hvad et almindelig bor kan klare.

Midterstykket indeholder et almindeligt spiralbor til at holde centreringen, og udenom kan skrues "kopper" af forskellig størrelse med savtakker i kanten. Der udsaves derved hjul med hul i midten, og som regel er denne del affaldet, men det kan også bruges som hjul til legetøjsbiler, som børn laver i sløjd. Hulsaven monteres i en borepatron, almindeligvis på en bænk- eller søjleboremaskine.

Savende værktøj
Vridende værktøj
Gustav Larsson

Gustav Erik Larsson (født 20. september 1980) er en tidligere svensk professionel landevejscykelrytter. Han blev professionel i 2003 og cyklede for Fassa Bortolo frem til han i 2006 gik over til Française des Jeux. Han sluttede sin karriere på ColoQuick CULT.

Han er først og fremmest en tempospecialist, og hans største sportslige fremgang er en fjerdeplads i enkeltstartsløbet under cykel VM i 2004. Han blev også svensk mester i enkeltstart 2006.

Han har deltaget i tre olympiske lege. Ved OL 2004 stillede han op i landevejsløbet og endte som nummer 69. Ved OL 2008 blev han nummer 23 i landevejsløbet, og i enkeltstart vandt han sølv efter Fabian Cancellara, men foran store navne som Alberto Contador, Cadel Evans og verdensmesteren fra samme år, Bert Grabsch. Ved OL 2012 blev han nummer 75 i landevejsløbet og nummer 16 i enkeltstarten.

Larsson bor i Italien sammen med den professionelle cykelrytter Veronica Andréasson.

Referencer

Eksterne henvisninger  

Mandlige cykelryttere fra Sverige
Deltagere for Sverige ved sommer-OL 2004
Deltagere for Sverige ved sommer-OL 2008
Deltagere for Sverige ved sommer-OL 2012
Olympiske sølvmedaljevindere fra Sverige
Allan Johansen

Allan Johansen (født 14. juli 1971) er en tidligere professionel dansk landevejscykelrytter. Han cyklede for det danske hold Team CSC. Han blev Danmarksmester i linjeløb i 2006. Han sluttede sin karriere i 2009 efter Post-Danmark Rundt.

Eksterne henvisninger

Mandlige cykelryttere fra Danmark
Anders Lund

Anders Lund (født 14. februar 1985 i København) er en tidligere professionel dansk landevejscykelrytter. Han har kørt for det danske hold .

Eksterne henvisninger 

Mandlige cykelryttere fra Danmark
Personer fra København
Sportsdirektører fra Danmark
Kørner

Der findes kørnere med forskellig diameter og med forskellig spids, nogle er flade, mens andre er spidse eller hule i midten.

En kørner anvendes bl.a. til opmærkning (hul-opmærkning) i træ eller i metalplade. Kørneren er spids i den ene ende, og flad i den modsatte. Man slår på kørneren med en hammer.

På billedet vises både en spids kørner og en udgave som er hul i spidsen. Den hule udgave kaldes normalt en "dyknagel" og bruges til at banke dykkere (en sømtype) ned under træets overflade. Man slår på dyknaglen med en hammer.

Impulsoverførende værktøj
Íñigo Cuesta

Íñigo Cuesta López de Castro (født 2. juni 1969 i Villarcayo-Burgos) er en tidligere professionel spansk landevejscykelrytter. Han største sejr kom i 1998 da han vandt Baskerlandet Rundt.

Eksterne henvisninger 

 

Mandlige cykelryttere fra Spanien
DFF

DFF har flere betydninger:

 Danske Fodbold Fanklubber – paraplyorganisation for danske fanklubber i forbindelse med fodboldklubber
 Dansk Fodgænger Forbund – interesseorganisation for fodgængere
 Dansk Funktionærforbund - Serviceforbundet – dansk fagforbund
 Dansk Fægte-Forbund – Et forbund under Danmarks Idræts-Forbund
 Dansk Filmfotograf Forbund – interesseorganisation for filmfotografer.
 Danmarks Frie Forskningsfond – dansk forskningsråd
 Deutscher Fernsehfunk – Statsejet TV-station i DDR.